URRUZUNO URRESTI (EH Bildu, 2018-06-28):
Eguerdi on guztioi.
Gaurko hitzartze hau lehendakaria bera ez dago baina bere adierazpen batzuekin hasi nahiko nuke. Berak Alderdi Egunean egindako adierazpenekin hasi nahiko nuke, batez ere adierazpen horiek oso egokiak direlako gaur eguneko testuinguru politikoa edo eta Estatuak bizi duen egoera politikoa deskribatzeko, uste dugulako hor dagoela muina eta hor dagoela aurre egin behar diogun erronkari abiapuntu egoki bat ezartzeko azalpena.
Eta berak hala zioen: "El modelo de estado ha fracasado y está roto. El punto de partida es reconocer la existencia de dos naciones  - Katalunia eta Euskal Herriarengatik ari da - , que quieren decidir su futuro en democracia, libertad y con garantías". Guretzat hori da muina.
Momentu honetan abiapuntua ondo kokatu nahi baldin bada eta aurrera begira dugun bidea egokia egin nahi baldin bada, guretzat abiapuntua hori izan behar da eta horrek deskribatzen duelako testuinguru politikoaren termino egokiak. Ari gara hitz egiten ea Espainian garai berri bat ireki ote den edo ez, eta lehendakariak hitzok eta azterketa horrek uste dugu balio dutela bai Rajoyren Gobernuaren denborari aritzeko, edo horren inguruan aritzeko, edo baita momentu honetan Pedro Sánchezen Gobernuaren testuinguruari buruz aritzeko ere. Zergatik? Arazo hori egiturazkoa delako, estrukturala delako, eta arazo estruktural hori ez da aldatzen soilik gobernu baten aldaketarekin.
Alegia, esan bezala, Rajoyren Gobernuarentzat balio du eta Pedro Sánchezen PSOErentzat ere balio du. Galdera ez da Espainian ea garai politiko berri bat, eskenatoki politiko berri bat ireki ote den edo ez. Galdera zuzena da, ea zer egiten dugun hemen, ea zer egiten dugun Euskal Herrian benetan egoera politiko berri bat, eskenatoki politiko berri bat ireki dadin. Uste dugu autogobernu ponentzian momentu honetan horretan ari garela, eta uste dugu hori dela bidea.
La pregunta es, ¿qué es lo que hacemos aquí y ahora para poder revertir este esquema volátil de incertidumbres, no garantista y sin ningún mecanismo para poder impedir cualquier medida de regresión? Esa es la pregunta.
Eta zentzu horretan guk Pedro Sánchezen Gobernua juzgatuko baldin badugu, juzgatuko dugu egiten deunarengatik eta ez bere adierazpenengatik.
Eta ez daukagu inolako arazorik aitortzeko ere orain arte, azken egun hauetan egin izan diren adierazpenak, edo agertu izan diren asmoak, batik bat espetxe politikoari dagozkionak, norabide onean etorriak direla.
Ez daukagu inolako oztoporik, edo ez daukagu inolako inpedimenturik hori horrela dela azaltzeko. Baina testuinguru honetan, testuinguru honetan, txaloak aurretik jo ordez, uste dugu zuhurtziaz jokatzeko denborak direla, kautelaz jokatzeko momentuak direla.
Euskal Herria Bildu no se va a despistar ni en juegos dilatorios, ni por nuevos talantes o discursos sin ninguna consecuencia, y esperemos que ningún actor político caiga en ese juego por enésima vez.
Espero dugu EAJ zintzoki, inor ez erortzea joko horretan enegarrenez. Kautela. Eta egiten duenarengatik juzgatuko dugu, egiten duenarengatik neurtuko dugu.
Eta zergatik diogu hau? Bi arrazoi. Alde batetik, Pedro Sánchezek iragartzen du bere nahia dela 2020ra arte irautea, alegia, legealdi oso hau bukatzea.
Bat, ez dakigu horrela izango ote den, ez dakigu hori gertatuko ote den, eta horrela ez baldin bada, epe tarteak edo denborak oso mugatuak izan daitezkeelako egin nahi den hori egiteko.
Eta bigarren arrazoia eta uste dugu pisuzkoagoa dena, PSOE da. PSOE da. Eta PSOE ez da berria, PSOE herri honetan asko ezagutzen dugu. Pedro Sánchez orain dela urte bi Albert Riverarekin zegoen kartera ministerial batzuk negoziatzen. Ikusi dugu ere nola heldu den Gobernura, eta ikusi genuen ere Zapatero bera ere nola heldu zen Gobernura.
PSOE ez da heltzen Gobernura hauteskundeak irabazten dituelako, Gobernura heltzen da aldamenean dituen horiek gauzak oso-oso gaizki egiten dituztelako. Beraz, ez dakigu PSOEren ahalmena ere zentzu horretan zenbaterainokoa den. Ikusten ari gara momentu honetan Euskadiko Alderdi Sozialistaren jarrera ere autogobernu ponentzian adibidez zein izaten ari den: Inmobilismoa.
Alderdi Sozialistak, Espainian ez dakigu entzun da zerbait hortik, baina Euskadiko Alderdi Sozialistak herri hau ez du aitortzen. Euskadiko Alderdi Sozialistak herri hau ez du aitortzen, beraz herri honi dagokion erabakitze eskubidea are eta gutxiago onartzen du.
Eta entzuten ari gara adierazpen batzuk: "Desde la teología nacionalista intentan imponer...". Hori Idoia Mendiak esan du orain dela gutxi.
Jose Antonio Pastorrek orain dela denbora dezente gehiago: "No se puede imponer el derecho a decidir". No se puede imponer el derecho a decidir. Oxímoron señor Pastor. ¡Oxímoron!
2005eko Kataluniako Estatutua, artículo 1: "Cataluña es una nación". Punto. Se ha acabado. Se ha acabado. Cataluña es una nación. Y al resto de los artículos ya, de sobra. Porque artículo 1 dice que Cataluña es una nación, y eso ya no cabe. Partido Socialista.
Eta harro daude horretaz. Harro daude horretaz, hori egin izanaz. Beraz, guk ez dugu hemen agoreroarenak egin nahi. Berriro diogu: Zuhurtzia eta kautela.
Guri momentu honetan dagokiguna da kaleari eta herritarrek kalean esaten ari direnari erantzutea.
Kaleak gainezka ditugu, gainezka. Daude pentsionistak, daude feministak, daude...
...esaten direnari erantzutea.
Kaleak gainezka ditugu: Daude pentsionistak, daude feministak, daude Altsasukoak eta daude erabakitze eskubidearen alde dauden milaka eta milaka herritar ere. Guk horiek eskariak bideratu behar ditugu. Ondo dado horien aldamenean jartzea, beraien aldarrietan laguntzea, ondo dago pankarta horien atzean jartzea baina guri haratago joatea dagokigu eta gure dagokigu eskari horiek betetzea.
Pentsionisten eskariak betetzeko herri honek ahalmen ekonomiko gehiago behar du. Pentsionisten eskariak asetzeko herri honek bitarteko politiko behar ditu, alegia behar du pentsio sistema propio bat. Eskubide sozialak, azkenaldian hainbeste hitz egiten diren eskubide sozial horiek. Horiek bermatzeko herri honek ahalmen politiko gehiago behar du. Esaten da eskubide sozialak bermatu behar ditugu eta era berean esaten da autogobernu hau eguneratu behar du.
Gustatuko litzaidake galdera hau Podemoseko lagunei luzatzea: Zer tarte dago eskubide sozialak bermatzearen artean eta egungo autogobernua soilik bere horretan eguneratzean? Ez dago tarterik, guretzat behintzat ez dago inolako tarterik. Eta eskubide sozialen zerrenda luze hori, egiten dugun zerrendapen luze hori, benetan bermatu nahi baldin badugu, nahitaezkoa izango da, Podemosko lagunok, hainbeste kezkatzen zaituzten egungo ordenamendu juridiko politikoak gainditzea, rebasatzea zuek esaten duzuen bezala. Beharrezkoa, ezinbestekoa, nahitaezkoa izango da ezinbestekoa delako herri honek burujabetza gehiago edukitzea eskubide sozial horiek bermatzeko.
Herri honek, beraz, hartu dezakeen erabaki sozial inportanteena eta eraginkorrena, herri honek izan dezakeen bitarteko sozial eraginkorrena erabaki ahalmen politiko gehiago edukitzea izango da, bermea izatea hemen erabakitakoa Estatuaren aldetik errespetatua izateko. Eta hori da herri honek hartu dezakeen erabaki sozialik inportanteena. Nik ez dut nahi zaurian eragin baina zintzoki diot gogoratu ezazue 78ko erregimena (...) etorri zinetela.
Beste alde batetik, Altsasu eta Iruñea aipatu ditut, Altsasuko kasua eta Iruñeako bortxatzaileen kasua. Espainiar auzitegia edo Espainiar justizia bera utzi dute auzitan. Espainiar justiziak kasu honetan erakutsi du bere benetako izaera eta autogobernu ponentzian ere aste honetan horretaz aritu gara.
Hori irauli nahi baldin bada, hor ere beharrezkoa izango da egungo ordenamendu juridiko-politikoa aldatzea. Alegia, egungo ordenamendu juridiko-politikoa aldatzeak soilik bermatuko du orain arte ez bezala, herri hau Estatuarekin berdintasunetik edo berdinetik berdinera aritu ahal izatea. Momentu honetan, zintzoki, diogu erronka nagusia herri honena hori izan behar dela, Mariano Rajoy egon Gobernuan edota Pedro Sánchez egon Gobernuan.
Zintzoki uste dugu Pedro Sánchezek ez duela ordezkatzen inondik inora Estatuaren demokratizaziorako aukera bat eta lehen ere aipatu ditut arrazoi batzuk. Gertatzen ari dena da tablero politikoa hain joan da edo hain eraman dute eskuinera PPren urteetako agintaldiak, Ciudadanosen sorrerak, hain eraman dute tablero politikoa eskuinera, hain eraman dute tablero politikoa posizio autoritario atzerakoi eta deszentralizatzaileetara, uste dugula momentu honetan Pedro Sánchez bezalako pertsona bat oasi bat dela, ezkerraren ikur bat dela. Eta benetan diogu zalantzak ditugu horretarako. Hala ere, berriro diot, "por sus hechos les conoceréis" esan zuen nire kide batek irrati tertulia batean duela gutxi. Ba hori da gaur egun ba botatzen dugun mezua.
Erronka herri gisa jardutea da aipatu dudan helburuari ekiteko, gardentasunez, zintzotasunez, eta ikuspegi zabalez. Zertarako? Herri eraikuntzarako eta jendearen bizi-baldintzak hobetzeko.
Eta puntu honetara helduta, baneukan aholku bat lehendakariarentzat. Ez dago, baina helaraziko diotela espero dut alderdikideek.
Gauzak ondo egiten duenarengatik ikasi egin behar da eta lehendakariak, momentu honetan gaudela, non iragartzen dituen komisio bi espainiar Gobernuarekin negoziazioetan aritzeko, bat transferentzien inguruan eta gero beste bat, dirudienez, espetxe politikaren inguruan, esango nioke iparraldean begiratzeko, iparraldean baduela ispilu bat egokia dena.
Iparraldean egiten dute gauza sinple bat, ez da beste munduko gauza bat, kontua da hemen egiten ez dugula. Eta da bertako alderdiekin bildu, bertako elkarteekin bildu, guztiekin bildu, jaso ekarpenak, joan gero Madrilera horren arabera, joan herri gisa, joan herri honen agendaren bozeramaile gisa, eta gero negoziatu, etorri eta berriro ere azaldu Madrilen zer egin duen. Gardentasuna deitzen zaio horri eta uste dugu momentu honetan hori ere beharrezkoa izango dela.
Por lo tanto, las posibilidades de un nuevo escenario vendrán dadas por lo que hagamos. 2020 marca como objetivo Pedro Sánchez, poder llegar a 2020.
Gure aburuz, beharbada denbora gutxi izan daiteke benetako aldaketak emateko, benetako tamaina handiko aldaketak emateko denbora justua izan daiteke 2020rako denbora hau. Baina uste dugu era berean nahikoa dela, badela denbora bat gutxienez zertifikatzeko edo eta egiaztatzeko benetan garai politiko berri baten aurrean gauden ala ez. Badago denbora gutxienez demostratzeko badagoela borondate politiko berri bat, orain arteko urteetan egon ez dena eta ez soilik Rajoyren Gobernuarengatik, orain arteko urte askotan egon ez den garai politiko berri bat badagoela zertifikatzeko edota egiaztatzeko.
Eta guk garai politiko horri, edo epe tarte honi, hemendik eta 2020ra dagoen epe tarte honi, edo epe tarte honetan, egin beharreko horri erantzuten dion mozio bat dakargu honetan. Eta lau puntutan oinarritzen da, lau puntutan laburbiltzen da.
Lehenik eta behin, eskatzen dugu Ganbera honek apirilaren 12 eta 19an berretsitako edo akordatutako adostasunak Pedro Sánchezen Gobernuari ere helaraztea, alegia, Pedro Sánchezen Gobernua ere badela Ganbera honek apirilaren 12 eta 19an erabakiaren...